Árið 2008 , miðvikudag 5. júní kl. 20:00 kom skipulagsnefnd saman til 22. fundar í Ráðhúsinu á Svalbarðseyri . Mættir voru undirritaðir nefndarmenn : Gylfi Halldórsson , Hringur Hreinsson og Anna Fr. Blöndal . Einnig var mættur Árni K. Bjarnason , sveitarstjóri . Gylfi Halldórsson , formaður setti fund og bauð fundarmenn velkomna . Íbúafundur 22. maí s.l. um tillögu að aðalskipulagi Svalbarðsstrandarhrepps 2008 - 2020 . Íbúafundur var 22. maí og farið yfir forsendur og markmið Aðalskipulagssins . Rúmlega 20 manns mættu á fundinn og voru umræður málefnalegar . Nokkrir tóku til máls með fyrirspurnir og sátu þeir fyrir svörum Árni Ólafsson , Árni Bjarnason , Gylfi Halldórsson og Guðmundur Bjarnason . Auglýsingatíma og athugasemdafresti lýkur 26. júní . 2 . Bréf frá Skipulagsstofnun dags. 8. maí s.l. v / breytingu á deiliskipulagi Vaðlaborga A , frístundabyggð í landi Veigastaða . 3 . Bréf frá Skipulagsstofnun dags. 29. maí s.l. v / deiliskipulag íbúðarbyggðar í landi Sólbergs . 4 . Bréf frá Skipulagsstofnun dags. 29. maí s.l. v / byggingu gestahúss í landi Litla Hvamms . 5 . Bréf frá Skipulagsstofnun dags. 28. maí v / geymsluhúsnæði á lóð úr landi Veigastaða . 6 . Minnisblað frá fundi fulltrúa aðildarsveitarfélaga byggingarnefndar og byggingarfulltrúaembættis Eyjafjarðarsvæðis . 7 . Samningur um rekstur á byggingarfulltrúaembætti Eyjafjarðarsvæðis og skipan byggingarnefndar . 8 . Skoðunarferð 21. maí síðastliðinn v / skipulagstillögu um stækkun íbúðarbyggðar Vaðlabrekku í landi Veigastaða . Í skoðunarferðina fór skipulagsnefnd ásamt sveitarstjóra og arkitektunum Árna Ólafssyni og Ágústi Hafsteinssyni . 9 . Deiliskipulagstillaga vegna stækkunar íbúðabyggðar Vaðlabrekku í landi Veigastaða , sbr. 4. lið síðasta fundar og afgreiðslu Sveitarstjórnar frá 13. maí s.l. Anna Blöndal leggur til eftirfarandi bókun : “ Skipulagsnefnd leggur til að deiliskipulagið verði auglýst eins og það liggur fyrir með þeim skilyrðum að lóð 8 verði felld út og frárennslismál lóð nr. 7 og 9 verði leyst í samráði við Heilbrigðiseftirlit ” Þessi bókun var ekki samþykkt af meirihluta skipulagsnefndar en lögð til eftirfarandi breyting á bókuninni af Gylfa og Hring . “ Skipulagsnefnd leggur til að að deiliskipulagið verði sent í auglýsingu eins og það liggur fyrir með því skilyrði að lóð 8 verði felld út og lóð 10 breytt þannig að greið gönguleið sé meðfram læknum og númerum lóða verði breytt í samræmi við að lóð 8 falli út . Frárennslismál lóða nr. 7 og 9 verði leyst í samráði við Heilbrigðiseftirlit og brunahanar staðsettir . ” Síðari bókunin samþykkt með tveim atkvæðum gegn einu . Skipulagsnefnd áréttar síðan bókun fundar 7. maí lið 4 varðandi yfirlýsingu byggða á verklagsleglum . 10 . Deiliskipulagstillaga vegna íbúðarbyggðar Veighvamms og frístundabyggðar Veigahalls í landi Veigastaða sbr. 7. lið síðustu fundargerðar og afgreiðslu sveitarstjórnar 13. maí s.l. Skipulagsnefnd viðurkennir að ekki var farið rétt með kröfur varðandi fjarlægð á raflínum frá mannvirkjum þar sem talað er um 25m sem mun vera helgunarsvæðið undir línunni skv.stöðlum. Ekki liggur enn fyrir álit Vegagerðar varðandi veg-tengingar við Vaðlaheiðarveg inn á svæðið þar sem hún hefur farið fram á verkfræðilega úttekt á vegstæðinu . Enn er eftir að skoða mörk milli svæða skv. gildandi Aðalskipulagi sbr. lið 12 frá 2. apríl . Afgreiðslu frestað . 11 . Tillaga um að fjölga um tvær lóðir á frístundabyggðinni Heiðarbyggð í landi Geldingsár . Skipulagsnefnd leggur til að gerð verði tillaga að deiliskipulagsbreytingu og samræmdir skilmálar á sumarhúsasvæðum í landi Geldingsár . Skipulagsnefnd fer einnig fram á að gert verði ráð fyrir svæði fyrir sorpgám . Skipulagsnefnd bendir á að lóð 12a liggur alveg að landamerkjum milli Sólbergs og Geldingsár þannig að samkomulag verður að liggja fyrir milli landeigenda um staðsetningu byggingarreits . 12 . Bréf frá Skipulagsstofnun varðandi Umhverfisskýrslu í auglýstri tillögu að Aðalskipulagi Svalbarðsstrandarhrepps . Lagt fram til kynningar . Bréfið hefur verið sent Árna Ólafssyni . Sveitarstjóra og skipulagshönnuði falið að bregðast við bréfinu . 13 . Bréf frá Kristjáni Kjartanssyni varðandi heimild til að byggja íbúðarhús á lóð skv. meðfylgjandi uppdrætti . Skipulagsnefnd samþykkir að leita meðmæla Skipulagsstofnunar skv. 3.tl bráðabirgðaákvæða Skipulags - og byggingarlaga nr. 73 / 1997 . Áður en sótt er um meðmæli Skipulagsstofnunar þarf að liggja fyrir samþykki landeigenda Mógils II og eigenda Mógils I ásamt samþykki Svalbarðs vegna nálægðar byggingarreits við landamerki . Fleira ekki fært til bókar . Fundi slitið kl. 24.00